ΠΑΝΕΠΙΣΤΗΜΙΟ ΠΕΙΡΑΙΩΣ

ΣΧΟΛΗ ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ

ΤΜΗΜΑ ΠΛΗΡΟΦΟΡΙΚΗΣ

«ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ»

Πειραιάς, 4/7/19

Ανακοινώνεται στους φοιτητές του Τμήματος Πληροφορικής ότι στο πλαίσιο του Προγράμματος «Πρακτική Άσκηση Τμήματος Πληροφορικής» που χρηματοδοτείται από το ΕΣΠΑ, θα πραγματοποιηθεί Πρακτική Άσκηση διάρκειας 3 ανθρωπομηνών κατά τους μήνες Ιούλιος-Οκτώβριος 2019 σε επιχειρήσεις σχετικές με το αντικείμενο σπουδών του Τμήματος.

Παρακαλούνται όσοι φοιτητές (***του 4ου έτους σπουδών ή επί πτυχίω, που έχουν δηλώσει το μάθημα της Πρακτικής Άσκησης το Ακ. Ετος 2018-2019****)* επιθυμούν να συμμετέχουν στο Πρόγραμμα της Πρακτικής Άσκησης για τους μήνες Ιούλιος-Οκτώβριος 2019, Α) να καταχωρήσουν έως και την **Δευτέρα 15 Ιουλίου 2019** την αίτησή τους συνοδευόμενη από:

1) βιογραφικό σημείωμα και

2) κατάσταση αναλυτικής βαθμολογίας, η οποία μπορεί να εκδοθεί ηλεκτρονικά (screenshot) από τη διεύθυνση <http://students.unipi.gr/>

στο E-PRAKTIKI, στη διεύθυνση <https://praktiki.unipi.gr/e-praktiki/pa_index> (επιλέγετε ΦΟΙΤΗΤΕΣ και μετά ΔΗΛΩΣΗ ΣΥΜΜΕΤΟΧΗΣ) Β) να εγγραφούν στο Σύστημα Κεντρικής Υποστήριξης Φοιτητών ΑΕΙ «ΑΤΛΑΣ» <http://atlas.grnet.gr/>

Η επιλογή των φοιτητών γίνεται με βάση τα παρακάτω κριτήρια:

* **Κ1: Επίδοση Φοιτητή** (συντελεστής βαρύτητας 40%) (Λαμβάνεται υπόψη ο Μ.Ο. Βαθμολογίας και αριθμός των μαθημάτων που έχουν εξεταστεί έως και την εξεταστική περίοδο του Σεπτεμβρίου 2018 επιτυχώς σε σχέση με τον αριθμό των μαθημάτων του εξάμηνου σπουδών του φοιτητή)
* **Κ2: Το επίπεδο γνώσης ξένης γλώσσας** (συντελεστής βαρύτητας 20%)
* **Κ3: Συνέντευξη** (συντελεστής βαρύτητας 20%)
* **Κ4: Προηγούμενη συμμετοχή σε πρόγραμμα πρακτικής άσκησης** (10%) (Προτεραιότητα έχουν οι φοιτητές που δεν εκπονήσει Πρακτική Άσκηση)
* **Κ5: Το εξάμηνο σπουδών φοίτησης των ενδιαφερομένων** (10%) (Φοιτητές μεγαλύτερων εξαμήνων έχουν μεγαλύτερη προτεραιότητα)

Εντός 5 ημερών από την ανάρτηση των αποτελεσμάτων παρέχεται δικαίωμα ένστασης. Μετά την παρέλευση των 5 ημερών οριστικοποιούνται τα αποτελέσματα από τα αρμόδια όργανα του Τμήματος και ανακοινώνεται η τελική λίστα συμμετεχόντων, λαμβάνοντας υπόψη σε κάθε περίπτωση θέματα προσωπικών δεδομένων.

**Προσοχή:** Οι φοιτητές/φοιτήτριες που θα υποβάλλουν αίτηση θα πρέπει να έχουν δηλώσει το μάθημα «Πρακτική Άσκηση» κατά το Ακ. Έτος 2018-2019. Οι διαθέσιμες θέσεις πρακτικής άσκησης μπορούν να αναζητηθούν μέσω της πλατφόρμας https://praktiki.unipi.gr/e-praktiki και του πληροφοριακού συστήματος ΑΤΛΑΣ <http://atlas.grnet.gr/> \*

Για οποιαδήποτε σχετική πληροφορία, παρακαλώ επικοινωνήστε με το Γραφείο Πρακτικής Άσκησης στο [praktiki@unipi.gr](mailto:praktiki@unipi.gr) ή στο 210 4142616. Επίσης σχετικές πληροφορίες μπορείτε να βρείτε και στη σελίδα <https://praktiki.unipi.gr/index.php/praktikh-askhsh/faq> Για θέματα τεχνικής υποστήριξης, παρακαλώ επικοινωνήστε με το Helpdesk της Πρακτικής Άσκησης στο [cmak@unipi.gr](mailto:cmak@unipi.gr) ή στο 210 4142532.

**Αναπληρωτής Καθηγητής Δημήτρης Βέργαδος**

**Επιστημονικός Υπεύθυνος Υποέργου**

**Πρακτική Άσκηση Τμήματος Πληροφορικής**

\* Σε περίπτωση που εταιρία δεν εχει προσφέρει θέσεις στο συστημα ΑΤΛΑΣ θα πρέπει μέχρι την καταληκτική ημερομηνία υποβολής αιτήσεων, η εν λόγω εταιρία να εγγραφεί στο συστημα και να προσφέρει τις σχετικές θέσεις.